Violet Gibson

Bean Éireannach a rinne iarracht Benito Mussolini a mharúThe Woman Who Shot Mussolini, The Guardian, 27 Feabhra 2010 ab ea Violet Albina Gibson (31 Lúnasa 1876 – 2 Bealtaine 1956). Iníon an Tiarna Ashbourne a bhí inti. I mBaile Átha Cliath a rugadh í. 

Ar 7 Aibreán 1926 scaoil Gibson le Mussolini, a bhí ina shuí i ngluaisteán i ndiaidh óráid a thabhairt sa Róimh. Scaoil sí dhá urchar leis. Ar éigin a bhí sé gortaithe, áfach. Cuireadh bindealán ar a shrón agus lean Mussolini leis sa pharáid a bhí ceaptha don lá.

Ba bheag nár linseáladh Gibson (mar a tharla i gcás fear óg a rinne iarracht Mussolini a mharú ar ócáid eile). Gabhadh í, agus toisc ise ina heachtrannach agus ina gealt, dar leis na húdaráis Iodálacha, d'ordaigh Mussolini í a chur chuig an Bhreatain Mhór gan an dlí a chur uirthi sa chúirt.Bosworth, R.J.B., Mussolini, 2002, lgh. 218-9 

Chaith sí an chuid eile dá saol in ospidéal síciatrach, Saint Andrew's, in Northampton.http://www.bbc.co.uk/radio4/hometruths/20060410_mussolini.shtml "Mussolini's Nose", BBC Tá Gibson curtha i Reilig Kingsthorpe sa chathair chéanna.

Tagairtí

Catagóir:Daoine as Baile Átha Cliath
Catagóir:Daoine a rugadh i 1876
Catagóir:Básanna i 1956
Catagóir:An Iodáil